**IMPORTANT!**

* În perioada **08.09.2020-23.09.2020** puteți depune cereri pentru întrerupere de studii, transfer, prelungire școlaritate, repetare cu taxă, reînmatriculare, etc.
* Pentru aceasta trebuie să citiți cu atenție informațiile de mai jos și să transmiteți cerere (conform modelului anexat) pe adresa de e-mail corespunzătoare programului de studiu pe care îl urmați
* **Cererile depuse după data de 23 septembrie 2020 nu mai pot fi luate în considerare**.

|  |  |
| --- | --- |
| Program de studiu | Adresa de mail la care se transmit cereri |
| Automatică şi informatică aplicată  Ingineria sistemelor multimedia | simona.tomita@edu.ucv.ro |
| Electronică aplicată  Mecatronică  Robotică  MASTER | alina.fulger@edu.ucv.ro |
| Calculatoare  Calculatoare (în limba engleză) | lavinia.fugaru-marinescu@edu.ucv.ro |

**Succes!!!!**

**REPETARE AN STUDIU**

Studenții din anul II (2019-2020) și studenții din anul III (2019-2020) care nu au obţinut numărul minim de credite necesar promovării pot repeta cu taxă, la cerere, același an de studii, conform planului de învățământ al promoției respective.

Studenții din anul IV (2019-2020) și masteranzii din anul II (2019-2020) care au beneficiat de prelungirea școlarității în anul universitar 2019-2020, dar nu au obținut numărul de credite necesar absolvirii pot repeta cu taxă, la cerere, același an de studii, o singură dată, conform planului de învățământ al promoției respective.

Studenții care nu vor solicita repetarea anului II, III, respectiv anului IV de studiu, vor fi exmatriculați.

Taxa de studiu este în cuantum de 3000 lei/an.

Studenții care solicită repetarea anului II, vor avea următoarele tranșe:

I 10.10.2020 - 1100 lei

II 15.01.2021 - 1300 lei

III 15.05.2021 - 600 lei

Studenții care solicită repetarea anului III, vor avea următoarele tranșe:

I 10.10.2020 1100 LEI

II 15.01.2021 1300 LEI

III 15.05.2021 600 LEI

Studenții care solicită repetarea anului IV vor avea următoarele tranșe:

I 10.10.2017 - 500 lei

II 15.11.2017 - 800 lei

III 15.01.2018 - 800 lei

IV 15.05.2018 - 900 lei***.***

**PRELUNGIRE ȘCOLARITATE (pentru studenții din anul IV, an universitar 2019-2020 și masteranzii din anul II, an universitar 2019-2020)**

În condiţiile în care la sfârşitul duratei legale a ciclului de învăţământ un student nu a obţinut numărul total de credite (240) studentul poate solicita prelungirea duratei de studiu, în regim cu taxă, cu cel mult un an. Studentul are dreptul să urmeze doar acele cursuri nepromovate. Restul disciplinelor pot fi echivalate chiar dacă numărul de credite a fost modificat între timp.

Dacă la finele anului de prelungire, nu-şi încheie situaţia şcolară, studentul poate solicita repetarea anului terminal cu taxă, o singură dată. Dacă și după repetarea anului terminal studentul nu-și încheie situația școlară este exmatriculat şi poate solicita reînmatricularea, conform articolului 75 (5) din RAPS

În orice situaţie, studentul se aliniază la planul de învăţământ al promoţiei curente.

Taxa de studiu este în cuantum de 3000 lei/an.

Studenții din anul IV care solicită prelungire școlaritate, vor avea următoarele tranșe: I 10.10.2017 - 500 lei

II 15.11.2017 - 800 lei

III 15.01.2018 - 800 lei

IV 15.05.2018 - 900 lei***.***

Masteranzii din anul II care solicită prelungire școlaritate, vor avea următoarele tranșe:

I 10.10.2020 - 1100 lei

II 15.01.2021 - 1300 lei

III 15.05.2021 - 600 lei

**PRELUNGIRE ŞCOLARITATE GRATUITĂ**

Rectorul universităţii poate aproba ***prelungirea şcolarităţii gratuite,*** cu cel mult un an universitar faţă de durata legală de şcolarizare, la propunerea Consiliului facultăţii, în următoarele situaţii:

1. cazuri medicale grave atestate prin certificate medicale confirmate de Policlinica studenţească;
2. participarea sportivilor de performantă la programe speciale de pregătire şi la competiţii naţionale şi internaţionale;
3. concedii de maternitate (2 ani, prin excepţie).

Prin excepție, Consiliul de administrație poate aproba, la propunerea Consiliului facultății prelungirea școlarității gratuite cu mai mult de un an în cazuri medicale grave atestate prin documente medicale.

Prelungirea medicală a şcolarităţii nu este considerată repetenţie şi se acordă în următoarele situaţii:

1. pentru afecţiuni medicale care necesită tratament şi concedii medicale de minimum 60 de zile, din care 20 de zile consecutive;
2. pentru boli grave (boli maligne, boli care se încadrează la un anumit grad de handicap) confirmate de Policlinica Studenţească.

**ÎNTRERUPEREA STUDIILOR**

La cererea motivată a studentului/studentei, decanul facultăţii poate aproba, la începutul anului universitar, ***întreruperea studiilor*** pentru maximum ***un an universitar***. În caz de îmbolnăviri grave sau cazuri de forţă majoră, întreruperea studiilor se poate aproba pe întreg parcursul anului universitar.

1. Durata studiilor pentru care studentul beneficiază de gratuitatea învăţământului, conform Legii Educaţiei Naţionale, ***nu este afectată*** de perioada pentru care s-a aprobat întreru- perea de studii;
2. ***CEREREA DE RELUARE A STUDIILOR*** se va depune la secretariat, în termenul precizat mai sus. În caz contrar, va fi exmatriculat automat. La reluarea studiilor va îndeplini obligaţiile şcolare aferente planurilor de învăţământ.
3. De regulă, întreruperea studiilor poate avea loc o singură dată în perioada şcolarităţii.

# Art.81.

Studenta gravidă beneficiază, în baza cererii şi a actelor doveditoare, de o perioadă de întrerupere cu o durată echivalentă cu durata concediului acordat pentru creşterea şi îngrijirea copilului, stabilită de lege. La reluarea studiilor va îndeplini obligaţiile şcolare aferente planului de învăţământ.

**EXMATRICULARE STUDENȚI**

Studentul din anul I este declarat exmatriculat dacă nu a acumulat numărul minim de credite stabilit de fiecare facultate. El nu are dreptul să solicite reînmatricularea, dar se poate prezenta la un nou concurs de admitere. În mod excepţional pentru cazuri bine motivate (îmbolnăviri) la propunerea Consiliului facultăţii, Rectorul poate aproba repetarea anului I.

**REÎNMATRICULARE STUDENȚI**

Un student declarat exmatriculat din anii II şi următorii, poate fi reînmatriculat în limita locurilor disponibile, conform legislației în vigoare și procedurilor interne ale universității. Creditele acumulate anterior i se recunosc integral, iar participarea la examenele restante se va face în regim de taxă, condiţiile de prezentare la examene şi cuantumul taxei fiind stabilite de Consiliul facultăţii.

1. Studentul care solicită, la cerere, din motive personale, retragerea de la studii va fi exmatriculat. Studentul exmatriculat poate fi reînmatriculat, cu taxă, în anul de studii corespunzător anilor de studii promovaţi. Durata de la exmatriculare la reînmatriculare nu poate fi mai mare de 3 (trei) ani, indiferent de motivul exmatriculării.

La propunerea Consiliului facultăţii, pe baza situaţiei şcolare din perioada studiilor, rectorul poate aproba înmatricularea într-un an de studiu corespunzător.

1. Studentul care a depăşit trei ani de la exmatriculare se poate înscrie la studii numai după ce a susţinut un nou concurs de admitere.
2. Studentul care a fost exmatriculat pentru nepromovarea examenelor poate fi reînmatriculat la cerere de maxim două ori.

**GLISARE ÎN AN SUPERIOR**

Studentul declarat admis în anul întâi, după concurs de admitere, poate glisa, la cerere, cu credite, în an superior, dacă a acumulat prin echivalare minim 45 de credite pentru a trece în anul al II-lea la studii universitare de licență și minim 90 de credite pentru a trece în anul al III-lea la studii universitare de licență, dacă anul al III-lea nu este an terminal.

Cererile de echivalare pentru glisare în an superior, se depun la secretariatul facultății, în maxim 5 zile de la data la care studentul a fost declarat admis. Echivalarea se face de către o comisie stabilită de Consiliul facultății, pe baza situației școlare și a fișelor disciplinelor promovate anterior. Referatul de echivalare va conține obligatoriu denumirea disciplinei echivalate din situația școlară cu disciplina din planul de învățământ, nota și numărul de credite. Pe baza referatului comisiei de echivalare, Consiliul facultății aprobă, prin hotărâre, glisarea în an superior.

Un student care participă la examenul de admitere poate glisa în anul terminal doar dacă, prin echivalarea creditelor de către comisia de echivalare, în toți anii anteriori de școlarizare este integralist (anii I-II pentru programe de licență cu durata de 3 ani și anii I-III pentru programe de licență cu durata de 4 ani).

# MOBILITATEA DEFINITIVĂ (TRANSFERUL)

**Art.86.**

(1) Mobilitatea academică internă definitivă este valabilă atât pentru studenţii finanţaţi de la bugetul de stat, cât şi pentru studenţii cu taxă şi se realizează cu respectarea prevederilor legale privind capacitatea de şcolarizare şi finanţarea învăţământului superior, prin acordul instituţiilor de învăţământ superior acreditate/autorizate provizoriu, în conformitate cu prevederile regulamentelor privind activitatea profesională a studenţilor.

Instituţia de învăţământ superior acreditată/autorizată provizoriu are obligaţia de a include în regulamentele privind activitatea profesională a studenţilor prevederi privind procedurile referitoare la mobilitatea internă definitivă.

Mobilitatea definitivă se poate realiza după primul an şi până la sfârşitul penultimului an de studii, la aceeaşi specializare.

Mobilitatea definitivă se realizează numai după sfârşitul unui an de studii, după satisfacerea tuturor cerinţelor prevăzute în programul de învăţământ, iar înmatricularea se realizează odată cu începerea noului an universitar.

În cazul unei mobilităţi definitive, diploma se emite absolventului de instituţia de învăţământ superior care l-a acceptat.

Mobilitatea definitivă se face pe principiul “subvenţiile urmează studentul”.

Prevederile privind mobilitatea internă definitivă se aplică şi în cazul studenţilor şi studenţilor doctoranzi proveniţi din statele membre ale U.E., S.E.E. şi din Confederaţia Elveţiană.

Pentru ţările terţe se aplică prevederile acordurilor bilaterale şi ale acordurilor internaţionale în materie, în vigoare la data efectuării mobilităţii.

La aceeaşi dată se abrogă orice alte reglementări contrare referitoare la mobilităţile studenţilor.